Oppo A9x लॉन्च, 48 मेगापिक्सल के सेंसर से है लैस  
दिखने में ओप्पो ए9एक्स बहुत हद तक Oppo A9 जैसा ही है
16 मेगापिक्सल का सेल्फी कैमरा है Oppo A9x में 
Oppo A9x को फिलहाल भारत लाए जाने की जानकारी नहीं
Oppo A9x को चीनी मार्केट में लॉन्च कर दिया गया है। यह बीते महीने ही लॉन्च किए गए Oppo A9 का थोड़ा पावरफुल वेरिएंट है। कैमरा डिपार्टमेंट में बड़ा अपग्रेड है। ओप्पो ए9एक्स 48 मेगापिक्सल के सेंसर के साथ आता है। Oppo A9x में 4,020 एमएएच की बैटरी, VOOC 3.0 फास्ट चार्जिंग सपोर्ट, ग्रेडिएंट बैकपैनल डिज़ाइन, रियर फिंगरप्रिंट सेंसर, 6 जीबी रैम और मीडियाटेक हीलियो पी70 ऑक्टा-कोर प्रोसेसर है।

ओप्पो ए9एक्स की कीमत चीनी मार्केट में 1,999 चीनी युआन (करीब 20,200 रुपये) है। इसे आइस जेड व्हाइट और मिट्योराइट ब्लैक कलर में उपलब्ध कराया गया है। फिलहाल, ओप्पो ए9एक्स को भारत में लॉन्च करने के संबंध में कोई जानकारी नहीं मिल पाई है।

दिखने में ओप्पो ए9एक्स बहुत हद तक Oppo A9 जैसा ही है। फ्रंट में वाटरड्रॉप नॉच है। डुअल रियर कैमरा सेटअप, रियर फिंगरप्रिंट सेंसर और निचले हिस्से पर बेहद ही पतला बॉर्डर है। Oppo A9x एंड्रॉयड पाई पर आधारित कलरओएस 6.0 पर चलेगा। इसमें 6.5 इंच का फुल-एचडी+ (1080x2340 पिक्सल) डिस्प्ले होगा, 90.7 प्रतिशत स्क्रीन टू बॉडी रेशियो के साथ। हैंडसेट में कॉर्निंग गोरिल्ला ग्लास 5 की प्रोटेक्शन है। ओप्पो ए9एक्स में कंपनी ने मीडियाटेक हीलियो पी70 ऑक्टा-कोर प्रोसेसर के साथ 6 जीबी रैम दिए हैं। इनबिल्ट स्टोरेज 128 जीबी है।
यह फोन भी डुअल रियर कैमरा सेटअप के साथ आता है। ओप्पो ए9एक्स में एफ/ 1.7 अपर्चर वाला 48 मेगापिक्सल का प्राइमरी सेंसर है। इसके साथ 5 मेगापिक्सल का कैमरा जुगलबंदी में काम करेगा। फ्रंट पैनल पर एफ/ 2.0 अपर्चर वाला 16 मेगापिक्सल का कैमरा है। पोर्ट्रेट मोड और कलरफुल मोड जैसे फीचर मौज़ूद हैं।
Oppo A9x की बैटरी 4,020 एमएएच की है। यह VOOC 3.0 फास्ट चार्जिंग को सपोर्ट करती है। 4जी वीओएलटीई, वाई-फाई 802.11 एसी, ब्लूटूथ 4.2, जीपीएस और अन्य स्टेंडर्ड कनेक्टिविटी फीचर इस फोन का हिस्सा हैं।